Lav et referat af nedenstående tekst:

Tekst:
40 ansatte på Coolshops lager i HI Park mellem Herning og Ikast går på juleferie med beskeden om, at de fremover skal arbejde i Nørresundby. Et nyt, stort lager i Nørresundby betyder, at webshoppen har samlet alle lagerføringer i Nordjylland. Derfor lukker lageret ved Herning, skriver Coolshop i en pressemeddelelse. - Vi er fuldt ud klar over, at det får stor betydning for de berørte medarbejdere og deres familier, og derfor arbejder vores HR-afdeling på højtryk for at yde en ekstraordinær service i forbindelse med bolig og flytning, så de medarbejdere fra Herning, der vælger at flytte med til Nørresundby, kan få en let overgangsperiode, siger medindehaveren af Coolshop, Jacob Risgaard i en pressemeddelelse. Det 10.000 kvadratmeter store lager slog portene op i slutningen af 2020, da den nordjyske webshop oplevede en eksplosiv stigning i salget af elektronik, legetøj og spil. Det boomende salg medførte et behov for mere lagerplads. Og her faldt valget på HI Park. I foråret 2022 slog Coolshop dørene op til et nyt domicil på 22.000 kvadratmeter i Nørresundby. Derfor er der ikke længere behov for et selvstændigt lager i det midtjyske. - Ændringen giver Coolshop mulighed for at samle logistikken på én lokation, hvilket forventes at medføre en række forretningsmæssige fordele med hensyn til bæredygtighed og den samlede logistik, skriver selskabet i pressemeddelesen. Coolshop forventer, at lageret ved Herning lukker ved udgangen af januar af 2023. - Vi håber, sammenlægningen af de to forretningsenheder vil føre til, at vi kan koncentrere kræfterne om at skabe én fantastisk arbejdsplads for de godt 350 medarbejdere, der får deres daglige gang hos os, siger Jacob Risgaard i pressemeddelelsen.

Referat:
Coolshop samler sin lagerføring i Nørresundby. Det får konsekvenser for lageret ved Herning.